wickkiey/tamil-wikipedia-chunked huggingface dataset:
# ரபினா கான்

**ரபினா கான்** (Rabina Khan ; பிறப்பு 15 செப்டம்பர் 1972) ஒரு வங்காளதேசத்தில் பிறந்த பிரித்தானிய எழுத்தாளர், அரசியல்வாதி, வீட்டு வசதி முன்னாள் அமைச்சரவை உறுப்பினர் மற்றும் *ஆயிஷாவின் ரெயின்போ நூலின் ஆசிரியர் ஆவார்* . 2015 ஆம் ஆண்டில் இவர் டவர் ஹேம்லெட்ஸ் மேயர் தேர்தலில் தோல்வியுற்றார். இவர் டவர் ஹேம்லெட்களின் மக்கள் கூட்டணியின் தலைவராக இருந்தார், ஆனால் ஆகஸ்ட் 29, 2018 இல் லிபரல் டெமக்ராட்சுவில் சேர்ந்தார்.
# ரபினா கான்

## ஆரம்பகால வாழ்க்கை

இவரின் தந்தை கென்டில் உள்ள சாதம் கப்பல்துறைகளில் இயந்திர இயக்குனராகப் பணிபுரிந்தார். இவர் திருமணம் செய்ய வங்காளதேசம் திரும்பினார். கான் வங்காளதேசத்தின் சில்ஹெட் மாவட்டத்தில் பிறந்தார். தனது மூன்று வயதில் தனது தாயால் இங்கிலாந்துக்கு அழைத்து வரப்பட்டார். கான் கென்ட்டின் ரோசெஸ்டரில் வளர்ந்தார். ஐந்து உடன் பிறப்புகளில் இவர் மூத்தவர் ஆவார். இவருக்கு ஒரு சகோதரனும் மூன்று சகோதரிகளும் உள்ளனர்.  
1992 ஆம் ஆண்டில், தனது 19 வயதில் கல்வியினை நிறைவு செய்த பின்னர் பயிற்சி ஆசிரியரான அமினூர் ரஷீத் கான் எனபவரைத் திருமணம் செய்தார். மேலும் லண்டனின் டவர் ஹேம்லெட்டில் இவர் குடிபெயர்ந்தார். 22 வயதில், கான் ஹிஜாப் அணியத் துவங்கினார்.
# ரபினா கான்

## சமூக பணி

1991 ஆம் ஆண்டில் தனது முதல் பணியினைப் பெற்றார்.  
அக்டோபர் 2012 இல், கான் பிபிசி வானொலி 4 இல் பன்முக கலாச்சாரத்தை மறுவரையறை செய்வது எனும் தலைப்பில் இவர் விவாத நிகழ்ச்சியில் கலந்துகொன்டார். அக்டோபர் 2010 ஆம் ஆண்டில் இவர் புதிதாக தேர்ந்தெடுக்கப்பட்ட மேயரினை ஆதரித்தனால் தொழிலாளர் கட்சியில் இருந்து இவர் உட்பட ஒன்பது கவுன்சிலர்கள் இடைநீக்கம் செய்யப்பட்டனர். 2015 ஆம் ஆண்டில் இவர் டவர் ஹேம்லெட்ஸ் மேயர் தேர்தலில் தோல்வியுற்றார். இவர் டவர் ஹேம்லெட்களின் மக்கள் கூட்டணியின் தலைவராக இருந்தார், ஆனால் ஆகஸ்ட் 29, 2018 இல் லிபரல் டெமக்ராட்சுவில் சேர்ந்தார்.
# ரபினா கான்

## விருதுகள் மற்றும் பரிந்துரைகள்

கானுக்கு டவர் ஹேம்லெட்ஸ் சிவிக் விருது வழங்கப்பட்டுள்ளது. 2010 ஆம் ஆண்டில், இவர் ஐரோப்பிய முஸ்லீம் பெண்கள் செல்வாக்கு விருதுக்கு பரிந்துரை செய்யப்பட்டார். அக்டோபர் 2014 இல், ஆண்டின் சிறந்த நாயகி விருது வழங்கப்பட்டது.
# ரபினா கான்

## தனிப்பட்ட வாழ்க்கை

கான் ஒரு முஸ்லீம் ஆவார். இவர் வங்காள மொழியில் பேசும் திறன் கொண்டவர் ஆவார். இவர் தனது கணவர் அமினூர், மூன்று குழந்தைகள் மற்றும் மாமியார் ஆகியோருடன் லண்டனின் வைட் சேப்பலில் வசித்து வருகிறார். 2009 ஆம் ஆண்டில் கானின் தந்தை இறந்தார்.
# தேசிய ஆவணக்காப்பகக் கட்டிடம், ஜகார்த்தா

**தேசிய ஆவணக் காப்பக கட்டிடம், ஜகார்த்தா (National Archives Building, Jakarta)** இந்தோனேசியாவின் ஜகார்த்தாவில் உள்ள ஒரு அருங்காட்சியகம் ஆகும். 18 ஆம் நூற்றாண்டின் பிற்பகுதியில் கவர்னர் ஜெனரல் ரெய்னியர் டி கிளெர்க்கின் தனியார் இல்லமாக இது இருந்தது. அப்போது இந்தக் கட்டிடம் ஜகார்த்தாவின் பண்பாட்டுப் பாரம்பரியத்தின் ஒரு பகுதியாகத் திகழ்ந்தது. இந்த வீடு ஆரம்ப காலத்தில் ஒரு பழமையான லந்தூயிஸ் எனப்படுகின்ற டச்சுக்காலனிய நாட்டுப்புறப்பாணியில் அமைந்த வீடாகும்.
# தேசிய ஆவணக்காப்பகக் கட்டிடம், ஜகார்த்தா

## சேகரிப்புகள்

இந்த கட்டிடத்தில் டச்சு கிழக்கிந்திய கம்பெனியில் (விஓசி) பல வரலாற்று காலப் பொருள்கள் காட்சிக்கு வைக்கப்பட்டுள்ளன. அவற்றுள் 17 ஆம் நூற்றாண்டைச் சேர்ந்தவையும் அடங்கும்.  
முதல் தளத்தில் 1541 ஆம் ஆண்டிலிருந்து உள்ள வரைபடங்கள் காட்சிக்கு உள்ளன. டச்சு கிழக்கிந்திய கம்பெனியின் காலத்திய சாப்பாட்டு நாற்காலிகள் மற்றும் ஒரு டைனிங் டேபிள் அங்கு உள்ளன.
# அரிந்தம் பனிக்

**அரிந்தம் பானிக்** (Arindam Banik பிறப்பு 1958) 14 ஜூலை 2014 முதல் கொல்கத்தாவின் சர்வதேச மேலாண்மை நிறுவனத்தின் (ஐஎம்ஐ) இயக்குநராகப் பணியாற்றி வருகிறார். டெல்லி பல்கலைக்கழகத்தின் டெல்லி ஸ்கூல் ஆஃப் எகனாமிக்ஸில் பொருளாதாரத்தில் பி.எச்.டி. பட்டம் பெற்றார். ஐ.எம்.ஐ.யில் சர்வதேச வர்த்தகம் மற்றும் நிதி தொடர்பான துணை *சிமென்ட்* நிறுவனங்களில் பேராசிரியராக உள்ளார். குளோபல் பிசினஸ் ரிவியூ ( சேஜ் பதிப்பகம் ) இதழின் ஆசிரியராக உள்ளார்.  
அரிந்தம் பானிக் ஏராளமான நூல்களை எழுதியுள்ளார் மற்றும் சர்வதேச அளவில் புகழ்பெற்ற பத்திரிகைகளில் ஏராளமான கட்டுரைகளை வெளியிட்டுள்ளார். தேசிய மற்றும் சர்வதேச மாநாடுகளிலும் அவர் உரைகளை வழங்கியுள்ளார். அபிவிருத்தி பொருளாதாரம், வணிக பொருளாதாரம், நிர்வாக பொருளாதாரம் ஆகிய உட்பட பொருளாதாரத்தின் அனைத்து களங்களும் இவரின் விருப்பமான பகுதிகளாக உள்ளன. ஆசிய பசிபிக் பொருளாதார சங்கம் (APEA), வங்காள பொருளாதார சங்கம், இந்திய பொருளாதார சங்கம் மற்றும் யூரோ-ஆசியா மேலாண்மை ஆய்வுகள் சங்கம் போன்ற பல தொழில்முறை சங்கங்களின் உறுப்பினராக இருந்துள்ளார்.
# அரிந்தம் பனிக்

## கல்வி

அரிந்தம் பானிக் தாக்காவின் ஜஹாங்கிர் நகர் பல்கலைக்கழகத்தில் பொருளாதாரத்தில் பி.எஸ்சி பட்டத்தினை 1981 ஆம் ஆண்டிலும் எம்.எஸ்சி 1983 ஆம் ஆண்டிலும் முடித்தார். 1982 ஆம் ஆண்டில் டாக்காவின் அமெரிக்கன் எக்ஸ்பிரஸ் வங்கியில் இளைய செயற்படுத்துநராக தனது தொழில் வாழ்க்கையினைத் துவங்கினார். தனது கல்வியின் மீதான ஆர்வத்தினை அதிகரித்துக் கொண்டதன் விளைவாக உயர் கல்வியினைத் தொடர முடிவு செய்தார். டெல்லி பல்கலைக்கழகத்தின் டெல்லி ஸ்கூல் ஆஃப் எகனாமிக்ஸில் பொருளாதாரத்தில் பி.எச்.டி. பட்டம் பெற்றார்.
# அரிந்தம் பனிக்

## சேவை

### போதனை

அரிந்தம் பானிக் இரண்டு தசாப்தங்களுக்கும் மேலாக ஐ.எம்.ஐ உடன் பணி புரிந்து வருகிறார். சென்ட்ரம் வணிக பள்ளியில் இவர் பேராசிரியராகப் பணியில் சேர்ந்தார். பார்படோஸின் கேவ்ஹில் வளாகத்தில் உள்ள மேற்கிந்திய தீவுகள் பல்கலைக்கழகத்தில் பொருளாதாரத்தில் விரிவுரையாளராகவும் பணியாற்றியுள்ளார்.  
அரிந்தம் பானிக் ஏராளமான நூல்களை எழுதியுள்ளார்  
நியூ டெக்னாலஜி அண்ட் லெண்ட் எலவேசன்ஸ் (புதிய தொழில்நுட்பம் மற்றும் நில உயர்வு)- பங்களாதேஷில் சிறு பண்ணைகள், 1998, யுனிவர்சிட்டி பிரஸ் லிமிடெட், டாக்கா.  
சீனா, இந்தியா மற்றும் கரீபியன் ஆகிய நாடுகளுக்கு வெளிநாட்டு மூலதன வருவாய் - போக்குகள் மதிப்பீடுகள் மற்றும் தீர்மானிப்பவர்கள், (பிரதீப் கே ப um மிக் உடன்), 2006, பால்கிரேவ்-மேக்மில்லனின் உலகளாவிய கல்வி வெளியீடு, மேக்மில்லன் வெளியீட்டாளர்கள் லிமிடெட், லண்டன்.  
கார்ப்பரேட் கவர்னன்ஸ், பொறுப்பு மற்றும் நிலைத்தன்மை முயற்சிகள் வளர்ந்து வரும் பொருளாதாரங்களில் (எட்.), 2015, பால்கிரேவ்-மேக்மில்லனின் உலகளாவிய கல்வி வெளியீடு, மேக்மில்லன் பப்ளிஷர்ஸ் லிமிடெட், லண்டன்.
# மொஸ்தபா சர்வார் பரூக்கி

**மொஸ்தோபா சர்வார் ஃபாரூக்கி** (Mostofa Sarwar Farooki) ஒரு வங்காளதேசத் திரைப்பட இயக்குநர், தயாரிப்பாளர் மற்றும் திரைக்கதை எழுத்தாளர் ஆவார். இவரது படங்கள் தேர்ட் பெர்சன் சிங்குலர் நம்பர் , டெலிவிசன், *நோ பெட் ஆஃப் ரோஸஸ்* ஆகியவை உலகம் முழுவதும் விமர்சன ரீதியாக நேர்மறையான பாராட்டினைப் பெற்றன. மற்றும் ஏராளமான சர்வதேச மற்றும் தேசிய விருதுகளைப் அந்தத் திரைப்படங்கள் பெற்றது. திரைப்படத் தயாரிப்பாளர்களின் இயக்கத்தை *"சேபியல்"* என்ற பெயரில் நிறுவினார்.
# மொஸ்தபா சர்வார் பரூக்கி

## தொழில்

ஃபாரூக்கி 2000 ஆம் ஆண்டின் முற்பகுதியில் காட்சி அமைப்பு மற்றும் இயக்கத்தில் ஓர் புதிய போக்கை ஏற்படுத்தினார். இவரது முதல் படம் *2003 ஆம் ஆண்டில் வெளியான பேச்சுலர் ஆகும். இந்தத் திரைப்படத்தில்* ஹுமாயூன் , ஃபரிடி, ஆபி கரீம், பெர்டஸ் அகமது மற்றும் சப்னூர் ஆகியோர் முக்கியக் கதாப்பத்திரத்தில் நடித்தனர். அவரது இரண்டாவது படம், ஜாகித் ஹசன், தாரிக் அனாம் கான், ஷாஹிடுஸ்மான் செலிம் மற்றும் பலர் நடித்த அரசியல் நையாண்டித் திரைப்படமான *மேட் இன் பங்களாதேஷ் 2007 ஆம் ஆண்டில் வெளியானது.* அவரது மூன்றாவது படம் *தெ பெர்சன் சிங்குலர் நம்பர்* நுஸ்ரத் இம்ரோஸ் திஷா, டோபு, மோஷரஃப் கரீம் ஆகியோரின் நடிப்பில் வெளியானது. மேலும் இந்தத் திரைப்படம் பூசன் சர்வதேச திரைப்பட விழாவில் 2009 ஆம் ஆண்டில் திரையிடப்பட்டது . மேலும் இந்தத் திரைப்படம் அதிகாரப்பூர்வ போட்டியான 2009 மத்திய கிழக்கு சர்வதேச திரைப்பட விழாவிலும் திரையிடப்பட்டது. அதன் பிறகு *ஓகே கட்* என்ற குறும்படத்தை தயாரித்தார் *.* அவரது நான்காவது திரைப்படம் 2012 ஆம் ஆண்டில் வெளியான டெலிவிசன் ஆகும். இதில் சஞ்சல் சவுத்ரி, நுஸ்ரத் இம்ரோஸ் திஷா, மோஷரஃப் கரீம் மற்றும் காசி ஷாஹிர் ஹுதா ரூமி ஆகியோர் முக்கியக் கதாப்பத்திரத்தில் நடித்தனர். பூசன் சர்வதேச திரைப்பட விழாவில் திரையிடப்பட்ட இறுதித் திரைப்படம் மற்றும் 2013 ஆம் ஆண்டில் APSA வின் நடுவர் பிரிவில் பரிசை வென்றது. மேலும் துபாய், ஜோக்ஜா-நெட்பாக் ஆசிய திரைப்பட விழா, ரோமின் ஆசியட்டிகா திரைப்பட மீடியா, மற்றும் கொல்கத்தா சர்வதேச திரைப்பட விழா உள்ளிட்ட ஐந்து சர்வதேச விருதுகளைப் பெற்றது. ஷீனா சோஹன் மற்றும் நூர் இம்ரான் மிது நடித்த அவரது ஐந்தாவது திரைப்படமான *ஆண்ட் ஸ்டோரி* கோல்டன் கோப்லெட் விருதுகள் மற்றும் துபாய் சர்வதேச திரைப்பட விழாவின் முஹ்ர் ஆசியா-ஆப்பிரிக்கா விருதுகளுக்கு பரிந்துரைக்கப்பட்டது. 2014 ஆம் ஆண்டில் இது APSA மற்றும் சிங்கப்பூர் மற்றும் கேரள சர்வதேச திரைப்பட விழாக்களிலும் போட்டிப் பிரிவில் இருந்தது. இவர் தனது ஆறாவது திரைப்படமான *டூப்: நோ பெட் ஆஃப்* ரோஸஸை திரைப்படத்தில் சர்வதேச நடிகரான இர்பான் கான், நுஸ்ரத் இம்ரோஸ் திஷா, பர்னோ மித்ரா, ரோகேயா பிராச்சி மற்றும் பலர் நடித்திருந்தனர். இது பிலிம் பஜார் இந்தியா 2013 இன் திட்டமாகும். இது மாஸ்கோ சர்வதேச திரைப்பட விழாவில் துபாய் திரைப்பட சந்தை விருதையும், நடுவர்கள் பிரிவில் பரிசையும் வென்றது . டாக்கா பயங்கரவாதத்தினை அடிப்படையாகக் கொண்டு எடுக்கப்பட்ட இவரின் கனவுத் திரைப்படமான சாட்டர்டே ஆஃப்டர்னூன் திரைப்படத்தில் நுஸ்ரத் இம்ரோஸ் திஷா *,* பரம்பிரதா சாட்டர்ஜி, ஜாஹித் ஹசன், ஐயாட் ஹூரானி, மாமுனூர் ரஷீத் ஆகியோர் முக்கியக் கதாப்பாத்திரத்தில் நடித்தனர். இந்த படம் 2019 ஆம் ஆண்டில் நடைபெற்ற 41 வது மாஸ்கோ சர்வதேசத் திரைப்பட விழாவில் முக்கிய போட்டி பிரிவில் இடம் பெற்றது.மேலும் ரஷ்ய திரைப்பட விமர்சகர்களின் கூட்டமைப்பு நடுவர் பரிசு மற்றும் கிராண்ட் நடுவர்களின் பரிசை வென்றது.
# யாதகிரி

**யாதகிரி** என்பது இந்தியாவின் கர்நாடக மாநிலத்தில் உள்ள யாதகிரி மாவட்டத்தின் நகரம் மற்றும் நிர்வாக தலைமையகம் ஆகும். இது மாவட்டத்தின் மூன்று தாலுகாக்களில் ஒன்றான யாதகிரி தாலுகாவின் நிர்வாக தலைமையகமாகும்.
# யாதகிரி

## புவியியல்

இந்த நகரம் 5.6 சதுர கிலோமீட்டர் (2.2 சதுர மைல்) பரப்பளவைக் கொண்டுள்ளது. பீமா நதி யாதகிரி நகரம் வழியாக பாய்கிறது.
# யாதகிரி

## கண்ணோட்டம்

யாதகிரி வரலாற்று ரீதியாக யட்டகிரி என்று அழைக்கப்படுகிறது. இந்த நகரத்தில் பல வரலாற்று நினைவுச்சின்னங்கள் காணப்படுகின்றது. மேலும் மூன்று சுற்று கோட்டைகளைக் கொண்ட ஒரு மலை கோட்டையைக் கொண்டுள்ளது. மூன்று பழங்கால கோவில்கள், இடைக்கால மசூதிகள், தொட்டிகள் மற்றும் கிணறுகள் மலையின் மேல் அமைந்துள்ளன. தொட்டியொன்று சன்னா கெரே நகரின் மையத்தில் அமைந்துள்ளது.
# யாதகிரி

## வரலாறு

இந்த நகரம் 10 முதல் 12 ஆம் நூற்றாண்டு வரை மேற்கு சாளுக்கியர்களின் பேரரசின் ஒரு பகுதியாக இருந்தது. யாதகிரி (வரலாற்று ரீதியாக யெட்டகிரி) என்ற பெயர் அதன் ஆரம்பகால இடைக்கால ஆட்சியாளர்களான 'யாதவர்களிடமிருந்து' பெறப்பட்டது. அவர்கள் ஒரு மலையில் தங்கள் ஆட்சியை நிறுவினார்கள். கன்னடத்தில் 'கிரி' என்றால் மலை என்று பொருள்படும். யாதவர்கள் இன்றைய ஆந்திராவைச் சேர்ந்தவர்கள். நகரத்தின் ஒரு பெரிய பொருளாதார வளர்ச்சி ஷோராபூரின் அதிபரின் நிர்வாகியான பிலிப் மெடோஸ் டெய்லரின் கீழ் நடைப்பெற்றது.
# யாதகிரி

## புள்ளிவிபரங்கள்

2011 ஆம் ஆண்டில் யாதகிரியின் மக்கட் தொகை 1,172,985 ஆக இருந்தது. இதில் ஆண் மற்றும் பெண் முறையே 591,104 மற்றும் 581,881 என்ற எண்ணிக்கையில் காணப்பட்டனர். 2001 ஆம் ஆண்டு மக்கட்தொகை கணக்கெடுப்பில் யாதகிரியின் மக்கட் தொகை 956,180 ஆக இருந்தது. இதில் ஆண்கள் 482,347 நபர்களும், பெண்கள் 473,933 ஆக இருந்தனர். யாதகிரி மாவட்ட மக்கட் தொகை மொத்த கர்நாடக மக்கட் தொகையில் 1.92 சதவீதமாகும். 2001 ஆம் ஆண்டு மக்கள் தொகை கணக்கெடுப்பின்படி யாதகிரி மாவட்டத்திற்கான இந்த எண்ணிக்கை கர்நாடக மக்கட் தொகையில் 1.81 சதவீதமாக இருந்தது.  
2011 ஆம் ஆண்டு மக்கள் தொகை கணக்கெடுப்பின்படி வெளியிடப்பட்ட ஆரம்ப தற்காலிக தகவல்களின் படி 2011 ஆம் ஆண்டிற்கான யாதகிரி மாவட்டத்தின் அடர்த்தி ஒரு கி.மீ. <sup>2</sup> க்கு 224 பேர் என்பதாக பதிவு செய்யப்பட்டுள்ளது. 2001 ஆம் ஆண்டில் யாதகிரி மாவட்ட மக்கள் அடர்த்தி ஒரு கி.மீ. <sup>2</sup> க்கு 183 பேராக இருந்தது. யாதகிரி மாவட்டம் 5,225 சதுர கிலோமீற்றர் பரப்பளவில் நிர்வகிக்கிறது.  
2011 ஆம் ஆண்டில் 39.90 உடன் ஒப்பிடும்போது 2011 ஆம் ஆண்டில் யாதகிரி மக்களின் சராசரி கல்வியறிவு விகிதம் 52.36 ஆக இருந்தது. பாலின அடிப்படையில் ஆராய்ந்தால் ஆண் மற்றும் பெண் கல்வியறிவு முறையே 63.33% வீதமாக, 41.31 வீதமுமாக இருந்தது.
# யாதகிரி

## கலாச்சாரமும், மதமும்

யாதகிரியில் மயிலாப்பூர் மல்லையா போன்ற பல ஆன்மீக இடங்கள் அமையப் பெற்றுள்ளன. ஷோராபூர் தாலுகாவில் உள்ள ஸ்ரீ க்ஷேத்ரா மவுனேஷ்வர் கோயில் திந்தானி கோயில் ஒவ்வொரு ஆண்டும் ஒரு லட்சத்திற்கும் மேற்பட்ட பக்தர்களை ஈர்க்கிறது. குர்மிதக்கலில் மாதா மணிகேஸ்வரி யாதகிரி ஆன்மீக பாரம்பரிய இடங்களில் ஒன்றாகும். செடம் சாலைக்கு அருகில் மொகல் கார்டன் செயற்பாட்டு மண்டபம் அமைந்துள்ளது.
# யாதகிரி

## விவசாயம்

யாத்கிர் மாவட்டத்தின் பொருளாதிரத்தில் விவசாயம் முக்கிய இடத்தை வகிக்கின்றது. விவசாயம் முக்கியமாக மழையை சார்ந்துள்ளது மற்றும் விதைக்கப்படும் நிகர பரப்பளவு 38% வீதம் ஆகும். இது மாநில சராசரியான 24% வீதத்தை விட அதிகமாக உள்ளது. கிருஷ்ணா, பீமா மற்றும் தோனி ஆறுகள் மாவட்டத்தில் பாய்கின்றன. மாவட்டத்தில் நடுத்தர நீர்ப்பாசன திட்டங்கள் ஹட்டிகுனி மற்றும் சவுதா கர் என்பனவாகும்.
# யாதகிரி

## போக்குவரத்து

யாதகிரி சாலை மற்றும் ரயில்வே வழியாக இணைக்கப்பட்டுள்ளது. யாதகிரியில் இந்நகரிற்கு உரிய தொடருந்து நிலையம் அமைந்துள்ளது. இது மும்பை மற்றும் சென்னை இடையேயான பரந்த ரயில் பாதையில் உள்ளது. மேலும் இது குண்டக்கல் பிரிவின் கீழ் தென் மத்திய ரயில்வேயின் கீழ் வருகிறது. இந்த நகரம் குல்பர்காவில் இருந்து 78 கி.மீ தூரத்தில் ரயில் வழியேயும் மற்றும் சாலை வழியாக 84 கி.மீ. தொலைவிலும் அமைந்துள்ளது. மேலும் ரைச்சூரிலிருந்து 81 கி.மீற்றர் தூரத்திலும் உள்ளது.
# யாதகிரி

## போக்குவரத்து

### சாலை

பிஜாப்பூர், ஐதராபத்தை இணைக்கும் மாநில நெடுஞ்சாலை 15 இந்த நகரத்தின் வழியாக செல்கிறது. பெங்களூரு , ஹப்பல்லி, தாராவாடா, பெலகாவி, சிர்சி, ஹோசாபெட் , வாஸ்கோ டா காமா, கோவா, ஐதராபாத், பல்லாரி , ரைச்சுரு ஆகியன நகரத்திலிருந்து பேருந்துகள் மூலம் இணைக்கப்பட்டுள்ள முக்கியமான நகரங்கள் ஆகும்.
# யாதகிரி

## தொழில்

யாதகிரி நீர்வளம் மிக்க பகுதியாகும். கிருஷ்ணா மற்றும் பீமாவை ஆகிய இரண்டு நதிகள் பிரதானமாக பாய்கின்றன. இதனால் எதிர்காலத்தில் தொழில்மயமாக்கலுக்கான நிறைய வாய்ப்புகள் உள்ளன. சர்க்கரை மற்றும் எரிபொருள் நிறுவனமான "கோர் கிரீன்" ஹிரெட்டும்கூர் கிராமத்திற்கு அருகில் நிறுவப்பட்டது. சமீபத்தில் கோகி, உக்கினல், ஷாஹாபூர் தாலுகாவின் தர்ஷனாபூர், மற்றும் தின்தினி மற்றும் சூராபூர் தாலுகாவில் உள்ள பிற இடங்களை உள்ளடக்கிய கோகி வாரில் யுரேனியம் வைப்புக்கள் கண்டுபிடிக்கப்பட்டுள்ளன. இங்கு பதப்படுத்தப்பட்ட யுரேனியம் பாதுகாப்பு மற்றும் மின் உற்பத்தி நோக்கத்திற்காக பயன்படுத்தப்படும்.
# சலா சவுத்ரி

**சலா உதின் சோயிப் சவுத்ரி** (Salah Uddin Shoaib Choudhury பிறப்பு: ஜனவரி 12, 1965) வங்காளதேச பத்திரிகையான *வீக்லி பிளிட்ஸின்* ஆசிரியர் ஆவார். 1996 இல், வங்காளதேசத்தின் முதல் தனியார் தொலைக்காட்சி சேனலான ஏ -21 என்பதனை நிறுவினார். ஜிஹாதிகளுக்கு எதிர்ப்பு கருத்துக்கள் தெரிவிப்பதன் மூலம் இவர் பரவலாக அறியப்பட்டார்.மேலும் இஸ்ரேலுக்கும் இஸ்லாமிய உலகிற்கும் இடையில் ஒரு கலாச்சார புரிந்துணர்வை உருவாக்குவதற்காக தான் இஸ்ரேலுடன் இணைந்து பணியாற்ற விரும்புவதாக தெரிவித்தார். இதன் காரணமாக இவர் மூன்று முறை உடல் ரீதியாக தாக்கப்பட்டார். மேலும் வங்களாதேசத்தில் ஒரு முறை இவர் கடத்தப்பட்டார்.
# சலா சவுத்ரி

## சர்ச்சை

அமைதி இலக்கியம் மற்றும் கலாச்சாரத்திற்கான சர்வதேச மன்றத்தின் அழைப்பின் பேரில் டெல் அவீவில் நடந்த ஒரு கருத்தரங்கில் இவர் கலந்து கொள்ள முயன்றபோது சலா உதீன் சோயிப் சவுத்ரி நவம்பர் 29, 2003 அன்று கைது செய்யப்பட்டார். அவர் மீது தேசத் துரோக குற்றச்சாட்டுகள் சுமத்தப்பட்டன. ஜனவரி 24, 2004 அன்று அவர் மீது டாக்காவின் விமான நிலைய காவல் நிலையத் தலைவர் முகமது அப்துல் ஹனிஃப் எனப்வரால் வழக்குப் பதிவு செய்யப்பட்டது. அவர் வைத்திருந்த ஆவணங்களின் அடிப்படையில் அவர் ஒரு மொசாட் முகவர் என்பதால் இவர் மீது வாக்கு பதிவு செய்யப்பட்டதாக கூறப்பட்டது. ஜனவரி 9, 2014 அன்று பங்களாதேஷின் தண்டனைச் சட்டத்தின் 505 (ஏ) பிரிவின் கீழ் தேசத்துரோக வழக்கு பதிவு செய்யப்பட்ட இவர் நீதிமன்றத்தால் அவர் குற்றவாளி என அறிவிக்கப்பட்டார்.
# சலா சவுத்ரி

## சர்ச்சை

### வெளியீடுகள்

சவுத்ரி பெங்காலி மற்றும் ஆங்கில மொழிகளில் ஏராளமான நூல்களை எழுதியுள்ளார். அவரது சமீபத்திய புத்தகம், இஞஸ்டிஸ்*& ஜிஹாத்*. இந்த நூல் அக்டோபர் 2007 இல் வெளியிடப்பட்டது. மே 2008 இல், இத்தாலிய வெளியீட்டு இல்லமான நெப்டாசியா இந்தப் புத்தகத்தை இத்தாலிய மொழியில் *சோனோ கோல்பெவோல்* என்ற தலைப்பில் வெளியிட்டது. இதன் மூலம் சமகால வங்காளதேச எழுத்தாளரின் ஒரு நூல் இத்தாலிய மொழியில் மொழிபெயர்க்கப்படுவது இதுவே முதல் முறையாகும்.  
அமெரிக்காவின் சிட்டிசன்ஸ் யுனைடெட் தயாரிப்பு நிறுவனம் தயாரித்த 'அமெரிக்கா அட் ரிஸ்க்' என்ற ஆவணப்படத்தில் இவர் நேர்காணல் காணப்பட்டார்.  
*இவரின் இன்சைட் மெட்ராஸா* அக்டோபர் 2009 இல் வங்காளதேசத்தில் வெளியிடப்பட்டது. இந்த புத்தகத்தில், சவுத்ரி மதரஸா கல்வி குறித்த விரிவான தகவல்களை அவர் அந்த நூலில் இடம்பெறச் செய்தார்.  
இஸ்ரேலின் அமைப்பு, இலக்கியம் மற்றும் அமைதி கலாச்சாரம் ஆகியன பற்றிய சர்வதேச அமைப்பு ஒன்றினை இவர் நிறுவினார்.வங்காளதேசத்தில் எவ்வாறு அல்கொய்தா வளர்ச்சி அல்லது ஆதரவு பெற்றது என்பதனைப் பற்றி எழுதினார்.  
உலகெங்கிலும் உள்ள தி ஹில் போன்ற முக்கிய செய்தித்தாள்களால் சலா உதின் சோயிப் சவுத்ரி மேற்கோள் காட்டப்படுகிறார். தீவிர இஸ்லாம், யூத எதிர்ப்பு மற்றும் இஸ்லாமிய போர்க்குணம் ஆகிய தொடர்பான தலைப்புகளில் விரிவுரை ஆற்றுவதற்காக பல்வேறு சர்வதேச அமைப்புகள் மற்றும் கல்வி நிறுவனங்களால் இவர் அழைக்கப்படுகிறார்.
# சலா சவுத்ரி

## தக்குதல்கள்

இஸ்ரேலுக்கும் இஸ்லாமிய உலகிற்கும் இடையில் ஒரு கலாச்சார புரிந்துணர்வை உருவாக்குவதற்காக தான் இஸ்ரேலுடன் இணைந்து பணியாற்ற விரும்புவதாக தெரிவித்தார். இதன் காரணமாக இவர் மூன்று முறை உடல் ரீதியாக தாக்கப்பட்டார். மேலும் வங்களாதேசத்தில் ஒரு முறை இவர் கடத்தப்பட்டார்.
# சஸ்மிதா லோகா அகமத் யானி அருங்காட்சியகம், மத்ய ஜகார்த்தா

**சஸ்மிதா லோகா அகமத் யானி அருங்காட்சியகம் (Sasmita Loka Ahmad Yani Museum)** இந்தோனேசியாவின் மத்திய ஜகார்த்தாவில் உள்ள ஜலான் லெம்பாங் 58 அல்லது ஜலான் லதுர்ஹரி 65 என்னும் இடத்தில் அமைந்துள்ள அருங்காட்சியகம் ஆகும். இந்த அருங்காட்சியகத்தில் அகமத் யானி அவர்களின் சேகரித்து வைத்துள்ள 30 செப்டம்பர் 1965 ஆம் நாளோடு தொடர்புடைய 30 செப்டம்பர் இயக்கத்தைச் சேர்ந்த டியோராமாக்கள் காட்சிக்கு வைக்கப்பட்டுள்ளன.
# சஸ்மிதா லோகா அகமத் யானி அருங்காட்சியகம், மத்ய ஜகார்த்தா

## 30 செப்டம்பர் இயக்கம்

30 செப்டம்பர் இயக்கம் இந்தோனேசிய தேசிய ஆயுதப்படை உறுப்பினர்களின் சுயமாக அறிவித்துக்கொண்ட ஓர் அமைப்பாகும். 1 அக்டோபர் 1965 ஆம் நாளின் விடியற்காலையில் ஆறு இந்தோனேசிய இராணுவ ஜெனரல்களை ஒரு முறைகேடான சதித்திட்டத்தின் அடிப்படையில் இந்த அமைப்பு படுகொலை செய்தது. இதனை 1 அக்டோபர் 1965 இயக்கம் என்றும் கூறுவர்.
மறு நாள் காலையில் அந்த அமைப்பானது ஊடகங்கள் மற்றும் தகவல் தொடர்பு நிறுவனங்களை தம் கட்டுப்பாட்டில் கொண்டுவந்ததாக அறிவித்தது. ஜனாதிபதி சுகர்னோவை தன் பாதுகாப்பில் வைத்துக் கொண்டது. இருப்பினும் ஆட்சி கவிழ்ப்பு முயற்சியினை அடிப்படையாகக் கொண்ட போராட்டம் தோல்வியுற்றது. அந்த நாளின் முடிவில், ஜகார்த்தாவில் தோல்வியடைந்தது. இதற்கிடையில், மத்திய ஜாவாவில் ஒரு இராணுவப் பிரிவையும் மற்றும் பல நகரங்களின் கட்டுப்பாட்டையும் கொண்டுவர ஒரு முயற்சி மேற்கொள்ளப்பட்டது. போராட்டம் அடக்கும் சமயத்தில் மேலும் இரண்டு மூத்த அதிகாரிகள் இறந்துவிட்டனர்.
# சஸ்மிதா லோகா அகமத் யானி அருங்காட்சியகம், மத்ய ஜகார்த்தா

## வரலாறு

இந்த அருங்காட்சியகம் முன்பு டச்சு அல்லது ஐரோப்பிய தனியார் நிறுவனத்தின் இல்லமாக பயன்படுத்தப்பட்டு வந்துள்ளது. 1950 களில் இந்த வீட்டை இராணுவ அலுவலகத்திற்கான வீட்டுவசதிக்காக இந்த இல்லம் அவர்களால் நிர்வகிக்கப்பட்டு வந்தது. பின்னர் இந்த வீட்டில் ஜெனரல் அஹ்மத் யானி வசித்து வந்தார். இந்த இடத்தில்தான் செப்டம்பர் 30 இயக்கத்தின் உறுப்பினர்களால் அஹ்மத் யானி சுட்டுக் கொல்லப்பட்டார். யானியின் மரணம் அடைந்த பிறகு அவருடைய குடும்பத்தைச் சேர்ந்த பிற உறுப்பினர்கள் வீட்டை விட்டு வெளியேறினர். அக்டோபர் 1965 ஆம் நாளன்று திருமதி யானி அவர்களின் முன்னாள் வீட்டை ஒரு பொது அருங்காட்சியகமாக மாற்ற பெரிதும் உதவி செய்தார். வீட்டின் உள் புறமானது உள்ளது உள்ளபடியே எந்தவித மாற்றமும் செய்யப்படாமல் வைக்கப்பட்டுள்ளது, இதில் அஹ்மத் யானி கொலை செய்யப்பட்ட இடத்தில் உள்ள கதவு மற்றும் சுவர்களில் உள்ள துப்பாக்கிக் குண்டுகள் சுடப்பட்டதற்கான துளைகள் உள்ளபடியே அமைந்துள்ளன. அதே நேரத்தில் வீட்டின் அலங்காரங்களும் அக்காலகட்டத்தில் இருந்தவாறே அப்படியே அமைக்கப்பட்டுள்ளன.
# சஸ்மிதா லோகா அகமத் யானி அருங்காட்சியகம், மத்ய ஜகார்த்தா

## முகவரி

லெப்டினன்ட் ஜெனரலாக இருந்த யானி கம்யூனிஸ்ட் கட்சியைச் சேர்ந்த ஒரு கும்பலால் கடத்தப்பட்டார். பின்னர் கொலை செய்யப்பட்டார். அதற்குப் பிந்தைய காலகட்ட இந்தோனேசியாவின் வரலாற்றை வடிவமைத்த பல நிகழ்வுகளைக் கொண்டமைந்துள்ள இந்த சஸ்மிதா லோகா அகமத் யானி அருங்காட்சியகம், ஜேஎல். லெம்பாங் 58, மென்டெங், மத்ய ஜகால்த்தா, இந்தோனேசியா என்ற முகவரியில் செயல்பட்டு வருகின்ற இந்தோனேசிய நாட்டுத் தலைவருக்கான அருங்காட்சியகமாகும். இந்தோனேசியாவைப் பற்றியும் மற்றும் அதன் இராணுவத்தைப் பற்றியும் அறிந்துகொள்வதற்கு இந்த இராணுவ அருங்காட்சியகம் ஒரு அற்புதமான இடமாக அமைந்துள்ளது.
# சஸ்மிதா லோகா அகமத் யானி அருங்காட்சியகம், மத்ய ஜகார்த்தா

## பார்வையாளர் நேரம்

இந்த அருங்காட்சியகம் செவ்வாய்க்கிழமை முதல் ஞாயிற்றுக்கிழமை வரை காலை 8.00 மணி முதல் பிற்பகல் 2.00 மணி வரை வரை பொதுமக்களின் பார்வைக்காக இலவசமாக திறந்து வைக்கப்பட்டுள்ளது. இந்த அருங்காட்சியகத்திற்கு மிக அருகில் மெர்டேகா சதுக்கம், கெபுலாவன் செரிபு (ஆயிரம் தீவுகள்), மெஸ்ஜித் இஸ்திக்லால், தமன் மினி இந்தோனேசியா இந்தா போன்ற இடங்கள் உள்ளன.
# சகிதுல் ஆலம்

**சாகிதுல் ஆலம்** ( Shahidul Alam பிறப்பு 1955) ஒரு வங்காளதேசப் புகைப்பட பத்திரிகையாளர், ஆசிரியர் மற்றும் சமூக ஆர்வலர் ஆவார். அவர் நாற்பது ஆண்டுகளுக்கும் மேலாக புகைப்படக் கலைஞராக இருந்து வருகிறார், மேலும் அவரது புகைப்படங்கள் பரவலாக அறியப்பட்ட மேற்கத்திய ஊடகங்கள் பலவற்றில் வெளியிடப்பட்டுள்ளன".  
ஆலம் 1989 இல் டிரிக் பிக்சர் நூலகத்தையும், 1998 ல் டாக்காவில் உள்ள பத்ஷாலா தெற்காசிய ஊடக நிறுவனத்தையும் நிறுவினார், இந்த நிறுவனம் நூற்றுக்கணக்கான புகைப்படக் கலைஞர்களுக்கு பயிற்சி அளித்து வருகிறது. மேலும் 1999 ஆம் ஆண்டில் சோபி மேளா சர்வதேச புகைப்பட விழாவினை நடத்தியது . ஆலம் இங்கிலாந்தின் சுந்தர்லேண்ட் பல்கலைக்கழகத்தில் கவுரவ பேராசிரியராக உள்ளார். அவரது புத்தகங்களில் *நேச்சர்ஸ் ப்யூரி* (2007) மற்றும் *மை ஜர்னி அஸ் எ சாட்சி* (2011) ஆகியவை குறிப்பிடத்தகுந்தன ஆகும்.  
2014 ஆம் ஆண்டில் அவருக்கு பங்களாதேஷ் குடியரசுத் தலைவரால் ஷில்பகலா படக் மற்றும் 2018 இல் லூசி விருதுகளில் சிறந்த மனித நேயம் கொண்டவருக்கான விருது வழங்கப்பட்டது.  
5 ஆகஸ்ட் 2018 அன்று, அல் ஜசீராவுக்கு ஒரு நேர்காணல் கொடுத்தார். அந்த நேர்காணல்முகநூலில் நேரலையாக ஒளிபரப்பு செய்யப்பட்டது. சிறிது நேரத்திலேயே இவர் கைது செய்யப்பட்டார். 2018 ஆம் ஆண்டில் வங்காளதேசத்தில் நடைபெற்ற போராட்டித்தினை அடக்கும் விதமாக காவல் அதிகாரிகள் செயல்பட்டதாக அவர் அந்த நேர்காணலில் தெரிவித்தற்காக இவர் கைது செய்யப்பட்டார். பல சர்வதேச மனிதாபிமான அமைப்புகளும் செய்தி ஊடகங்களும் அவரை குற்றச்சாட்டு இன்றி விடுவிக்க அழைப்பு விடுத்தன. அவருக்கு 20 நவம்பர் 2018 அன்று பிணை வழங்கப்பட்டது. 2018 இல் *டைம் இதழ்* தேர்ந்தெடுத்த ஆண்டின் மனிதரில் இவரும் ஒருவர் ஆவார்.
# சகிதுல் ஆலம்

## ஆரம்பகால வாழ்க்கை மற்றும் கல்வி

### குழந்தைப்பருவம்

ஆலம் டாக்கா, கிழக்கு பாக்கிஸ்தானில் 1955 ஆம் ஆண்டில் பிறந்தார். தற்போது இந்தப் பகுதில் வங்காளத்தில் உள்ளது.  
இவர் அதே நகரத்தின் தன்மோடி குடியிருப்பு பகுதியில் வளர்ந்தார். நடுத்தர வர்க்க பெற்றோருக்கு இவர் மகனாகப் பிறந்தார். இவருக்கு மூன்று சகோதரர்கள் உள்ள்னர். அவரது தந்தை ஒரு விஞ்ஞானி மற்றும் அவரது தாய், குழந்தை உளவியலாளர். இவர் ஜெனிதா கேடட் கல்லூரியில் கல்வி பயின்றார்.  
ஆலம் தனது இளங்கலை கல்வியை லிவர்பூல் பல்கலைக்கழகத்தில் பயின்றார். லிவர்பூலில் இருந்த காலத்தில், தெற்காசிய பாரம்பரியமான ஒரு ஆடையான தனது லுங்கியில் தெருக்களில் நடப்பதை அவர் ஒரு பழக்கமாகக் கொண்டிருந்தார். அவரது கல்லூரி ஆண்டில் அவர் சோசலிச தொழிலாளர் கட்சியுடனான ஈடுபட்டிருந்தார். உயிர் வேதியியல் மற்றும் மரபியல் துறையில் 1976 ஆம் ஆண்டில் இவர் பல்கலைக்கழகத்தில் இளங்கலைப் பட்டம் பெற்றார்.  
லண்டன் பல்கலைக்கழகத்தின் பெட்ஃபோர்ட் கல்லூரியில் டாக்டர் தத்துவ ஆய்வுப் படிப்பில் கல்வி கற்பதற்காக இவர் லண்டனுக்கு இடம் பெயர்ந்தார். ஆலம் லண்டனில் இருந்த காலத்தில் புகைப்படத்தில் ஆர்வம் காட்டத் தொடங்கினார். பெட்ஃபோர்டில், புகைப்படங்களுக்கான மாற்று அச்சிடும் செயல்முறைகளை கண்டுபிடிப்பதற்கான ஆராய்ச்சி வேதியியலாளராகவும் பணியாற்றினார். 1983 ஆம் ஆண்டில், அவர் எடுத்த புகைப்படத்திற்காக லண்டன் ஆர்ட்ஸ் கவுன்சிலிலிருந்து ஹார்வி ஹாரிஸ் கோப்பையினை வென்றார். இது புகைப்படம் எடுத்தல் துறையில் ஈடுபடுவதில் அவரது நம்பிக்கையை அதிகரித்தது. அதே ஆண்டில், கரிம வேதியியலில் முனைவர் பட்டத்தினைப் பெற்றார்.
# நாதர் அல் - தகாபி

**நாதர் தகாபி** (ஆங்கிலம்: Nader Al-Dahabi ) என்பவர் ஜோர்தானிலுள்ள அம்மானில் 1946 இல் பிறந்த ஜோர்தானிய அரசியல்வாதி ஆவார். இவர் 2007 நவம்பர் 25 முதல் 2009 டிசம்பர் 14 வரை பிரதமராக இருந்தார். மாரூப் அல் பகித் பதவி விலகியதைத் தொடர்ந்து அவர் பதவியேற்றார், பாராளுமன்றத் தேர்தல்களுக்கு சில நாட்களுக்குப் பின்னர் இஸ்லாமியவாதிகள் மற்றும் எதிர்க்கட்சிகள் ஆட்சிக்கு ஆதரவான வேட்பாளர்களால் தோற்கடிக்கப்பட்டனர். 2009 டிசம்பர் 9 அன்று, அவர் பதவி விலகி இரண்டாம் அப்துல்லாவிடம் அரசாங்கத்தை ஒப்படைத்தார். 1946 அக்டோபர் 7 இல் அம்மானில் பிறந்த நாதர் தகாபிக்கு இரண்டு மகன்கள் மற்றும் ஒரு மகள் உண்டு. அவரது சகோதரர் முகம்மது, முன்னாள் பொது புலனாய்வு இயக்குநரகத்தின் தலைவராவார். 2012 ல் 13 ஆண்டுகள் சிறைத்தண்டனை விதிக்கப்பட்டவர் .
# நாதர் அல் - தகாபி

## ஆரம்பகால வாழ்க்கை மற்றும் கல்வி

தகாபி 1964 இல் அம்மானில் உள்ள அல் குசைன் கல்லூரியில் பட்டம் பெற்றார். பின்னர் அவர் ராயல் ஜோர்தானிய விமானப்படையில் சேர்ந்தார். ராயல் ஜோர்தானிய விமானப்படையில் சேருவதில் நாதர் வெற்றி பெற்று, உதவித்தொகையுடன் கிரீசிக்கு அனுப்பப்பட்டார். அங்கு அறிவியலில் இளங்கலைப் பட்டம் பெற்றார்.. 1969 ஆம் ஆண்டில் கெலெனிக் விமானப்படை அகாதமியிலிருந்து வான்வெளிப் பொறியியலில் பட்டம் பெற்றார். ஐக்கிய இராச்சியத்திலுள்ள கிரான்ஃபீல்ட் தொழில்நுட்ப நிறுவனத்தில் வான்வெளி பொறியியலில் முதுகலை பட்டம் பெற்றார். 1987 இல் ஆபர்ன் பல்கலைக்கழகத்தில் (அலபாமா, அமெரிக்கா) பொது நிர்வாகத்தில் பட்டம் பெற்றார்.
# நாதர் அல் - தகாபி

## பதவிகள்

1964 ஆம் ஆண்டில் ராயல் ஜோர்தானிய விமானப்படையில் ஒரு பயிற்றி மாணவனாகச் சேர்ந்தார், பின்னர் 1992 முதல் 1994 வரை தளவாடங்களுக்காக ராயல் ஜோர்தானிய விமானப்படையின் உதவி தளபதி பதவியைப் பெற்றார். மற்றும் 1994-1995 வரை அரபு விமான ஊர்திகளின் அமைப்பின் தலைவராக பணியாற்றினார். தகாபி 1994 முதல் ராயல் ஜோர்தானிய பால்கான்சு வாரியத்தின் தலைவராகவும், ராயல் ஜோர்தானிய அகாடமியின் குழுவின் உறுப்பினராகவும் உள்ளார்.  
1996-1997 வரை பன்னாட்டு வான் போக்குவரத்து சங்கத்தின் தலைவராக பணியாற்றிய முதல் அரபு ஆவார், மேலும் 1995-1998 வரை பன்னாட்டு வான்வழிப் போக்குவரத்து நிறுவனங்களின் வணிகச் சங்க ஆளுநர் குழுவின் உறுப்பினராக பணியாற்றினார். 2001 ஆம் ஆண்டில் பிரதமர் அலி அபு அல்-ராகேப் அவர்களால் போக்குவரத்து அமைச்சராக நியமிக்கப்பட்டார். மார்ச் 2004 இல், தகாபி அகாபா சிறப்பு பொருளாதார மண்டல ஆணையத்தின் (ஆஸெஸா) தலைமை ஆணையராக நியமிக்கப்பட்டார், இது 2001 ஆம் ஆண்டில் செங்கடல் நகரமான அகாபாவில் நிறுவப்பட்ட ஒரு சிறப்பு பொருளாதார மண்டலமாகும்.  
நவம்பர் 25, 2007 அன்று, அவர் பிரதமராகவும் பாதுகாப்பு அமைச்சராகவும் நியமிக்கப்பட்டு நான்கு பெண்களுடன் முதல் ஜோர்டானிய அரசாங்கத்தை அமைத்தார். தகாபியின் சகோதரர் மொகமட் ஜனவரி 2008 வரை பொது புலனாய்வு இயக்குநரகத்தின் (ஜிஐடி) தலைவராக இருந்தார்.
# நாதர் அல் - தகாபி

## கால்பந்து

பிரதம மந்திரி தகாபி வெளிப்படையாக ஏதென்ஸ் கால்பந்து அணியின் தீவிர ரசிகரவார். மே 2008 இல், அவர் நிகோலஸ் லிபரோபௌலோஸ் ஜெர்சி எனற கால் பந்தாட வீரரை அம்மானுக்கு உத்தியோகபூர்வ வருகையின் போது கிரேக்க பாதுகாப்பு அமைச்சரிடமிருந்து பரிசாகப் பெற்றதாகக் கூறப்படுகிறது. .
# ஆசிப் மொகியுதீன்

**ஆசிப் மொகியுதீன்(** Asif Mohiuddin (பிறப்பு: பிப்ரவரி 24 1984) ஒரு வங்காளதேச இறைமறுப்பாளர் மற்றும் சமய சார்பின்மை ஆர்வலர், மத விமர்சகர் மற்றும் பெண்ணியவாதி ஆவார் . 2012 ஆம் ஆண்டில் டாய்ச் வெல்லேவின் தி பாப்ஸ்-பெஸ்ட் ஆஃப் ஆன்லைன் ஆக்டிவிசம் விருதை இவர் வென்றார். ஆசிப்பின் வலைப்பதிவு வங்காளதேசத்தில் அதிகம் வாசிக்கப்பட்ட வலைப்பக்கங்களில் ஒன்றாகும். மேலும் வங்காளதேசத்தின் -மக்கள் விரோத அரசியலையும் மத அடிப்படைவாதத்தையும் இவர் கடுமையாக விமர்சித்ததன் மூலம் இவர் பரவலாக அறியப்படுகிறார் . 15 ஜனவரி 2013 அன்று இவர் இஸ்லாமிய தீவிரவாதிகளின் படுகொலை முயற்சியில் இருந்து தப்பினார். சில மாதங்களுக்குப் பிறகு இஸ்லாம் மற்றும் முகமது பற்றி மோசமான கருத்துக்களை வெளியிட்டதற்காக வங்காளதேச அரசாங்கத்தால் இரண்டு முறை கைது செய்து சிறையில் அடைக்கப்பட்டார். ஆனால் இவரை கைது செய்ததற்கு தொடர்ச்சியான சர்வதேச அழுத்தம் காரணமாக மொகியுதீன் விடுவிக்கப்பட்டார். அதன் பிறகு இவர் 2014 ஆம் ஆண்டில் தனது நாட்டிலிருந்து ஜெர்மனிக்கு தப்பி ஓடினார். 2015 ஆம் ஆண்டில் பத்திரிகைக்கான அண்ணா பலிட்கோவ்ஸ்கயா விருதைப் பெற்றார்.
# ஆசிப் மொகியுதீன்

## சுயசரிதை

இவர் தக்காவில் உள்ள முஸ்லீம் குடும்பத்தில் பிறந்தார். இவர் ஓர் நடுததர வர்க்க குடும்பத்தினைச் சேர்ந்தவர் ஆவார். இவரின் தந்தை அரசு ஊழியராக இருந்தார். இவர் தான் பள்ளி மற்றும் மசூதிகளில் பல அபத்தமான விசயங்களைக் கற்றுக் கொண்டதாகக் கூறியுள்ளார். அதாவது நல்லது செய்தால் சொர்க்கம் போக இயலும் அல்லது தீயது செய்தால் நரகத்திற்குப் போக வேண்டியதிருக்கும் போன்ற அபத்தமான விசயங்களைக் கற்றுக் கொண்டதாக இவர் கூறினார். தனது பெற்றோரிடம் மதம் தொடர்பான அதிகமான கேள்விகளை எழுப்பினார். அது அவர்களுக்கு வருதத்தினை அளித்தது. மேலும் ஆசிரியர்கள் கேட்கும் கேள்விகளுக்கு இவர் வித்தியாசமான பதில்களைக் கூறியதனால் இவர் அவர்களால் பலமுறை தாக்கப்பட்டுளார். தனது 13 ஆம் வயதில் இவர் தன்னை இறைமறுப்பாளராக சுயாதீனமாக அறிவித்துக்கொண்டார்.  
மொகியுதீன் தனது 16 ஆம் வயது முதல் அறிவியலைப் பற்றி படிக்கத் தொடங்கினார். இஸ்லாமியத்தின் கருத்த்துக்கள் விஞ்ஞானப் பூர்வமற்றதாகக் கருதப்படும் செய்திகளை இவர் கேள்வி எழுப்பத் துவங்கினார். குர்ஆனில் விவரிக்கப்பட்டுள்ள அற்புதங்களை நவீன அறிவியலுடன் ஒப்பிடவும் விஞ்ஞான முறையில் பகுத்தறிவு செய்து விளக்கவும் முயன்ற பெங்காலி இதழில் வெளியான ஓர் அறிவியல் கட்டுரையைப் படித்தார். அதில் இருந்து இவருக்கு இந்த ஆர்வம் தொடங்கியது. முஹம்மது நபி குதிரையில் சொர்க்கத்திற்கு பறந்தது விஞ்ஞான ரீதியாக சாத்தியமற்றது என்று கூறி மொகியுதீன் ஒரு கட்டுரை எழுதினார். இதன்மூலம் இவர் சுதந்திர சிந்தனையாளர் மற்றும் மதத்தை விமர்சிப்பவர் என்பவராக இவர் அறியப்பட்டார். இதன் மூலம் சக இறைமறுப்பாளர்கள் கொண்ட வலைத்தள குழுவினருடன் இணைவதற்கு இது காரணியாக அமைந்தது.
# ஆசிப் மொகியுதீன்

## தாக்கம்

இவர் வங்காளதேசத்தின் -மக்கள் விரோத அரசியலையும் மத அடிப்படைவாதத்தையும் இவர் கடுமையாக விமர்சித்ததன் மூலம் இவர் பரவலாக அறியப்படுகிறார் . 15 ஜனவரி 2013 அன்று இவர் இஸ்லாமிய தீவிரவாதிகளின் படுகொலை முயற்சியில் இருந்து தப்பினார். சில மாதங்களுக்குப் பிறகு இஸ்லாம் மற்றும் முகமது பற்றி மோசமான கருத்துக்களை வெளியிட்டதற்காக வங்காளதேச அரசாங்கத்தால் இரண்டு முறை கைது செய்து சிறையில் அடைக்கப்பட்டார். இவர் 2014 ஆம் ஆண்டில் தனது நாட்டிலிருந்து ஜெர்மனிக்கு தப்பி ஓடினார்.
# மான் நகரம், ஜோர்தான்

**மான் நகரம் (ஆங்கிலம்: Ma'an** ) என்பது தெற்கு ஜோர்டானில் உள்ள ஒரு நகரம் ஆகும். தலைநகர் அம்மானுக்கு தென்மேற்கே 218 கிலோமீட்டர் தூரத்தில் அமைந்துள்ளது. இது மான் மாகாணத்தின் தலைநகராகவும் செயல்படுகிறது. 2015 ஆம் ஆண்டில் அதன் மக்கள் தொகை சுமார் 41,055 பேர் ஆகும். நபான் காலத்திலிருந்தே மான் என்ற பெயருடன் கூடிய நாகரிகங்கள் இருந்துள்ளன - நவீன நகரம் பண்டைய நகரத்தின் வடமேற்கே உள்ளது. இந்த நகரம் பண்டைய கிங்ஸ் நெடுஞ்சாலையிலும் நவீன பாலைவன நெடுஞ்சாலையிலும் அமைந்துள்ள ஒரு முக்கியமான போக்குவரத்து மையமாகும்.
# மான் நகரம், ஜோர்தான்

## வரலாறு

பொ.ச.மு. 2 மற்றும் 4 ஆம் நூற்றாண்டுகளுக்கு இடையில் யேமனை தளமாகக் கொண்ட ஒரு பண்டைய அரபு மக்களான மினியன்ஸ் (அரபியில் "மெய்ன்" என்று அழைக்கப்படுகிறது) என்பவர்களால் மான் நிறுவப்பட்டது. இந்த தளம் ஒரு முக்கிய வர்த்தக பாதையில் அமைந்திருந்தது மற்றும் மினியன் வணிகர்கள் மற்றும் மற்ற வணிகர்களால் குடியேறப்பட்டது. லோத்தின் மகனான "மான்" என்பவரின் பெயரை இந்த நகரம் கொண்டுள்ளது என்பது உள்ளூர் பாரம்பரியம்.  
சிரியாவில் பைசாந்தியர்களின் காலத்தில், மான் அரபு கிறிஸ்தவ பழங்குடியினரான பானு சூதாம் பிரதேசத்தின் ஒரு பகுதியாக இருந்தது. திரான்ஸ்ஜோர்தானில் பைசாந்தியர்களுக்கு அடிமைப் பகுதியாக இருந்துள்ளது. 7 ஆம் நூற்றாண்டின் முற்பகுதியில், மானின் கிறிஸ்தவ ஆளுநர் பர்வா இப்னு அம்ர் அல்-சூதாமி இஸ்லாமிற்கு மாறினார் . மேலும் முகம்மது நபிக்கு ஒரு வெள்ளை கழுதை மற்றும் தங்கம் உட்பட பலவிதமான பரிசுகளை அனுப்பினார். அவர் மதம் மாறியதை அறிந்த பைசாந்திய அதிகாரிகள் அறிந்தபோது, அவரை மீண்டும் பழைய மதத்திற்குத் திரும்ப உத்தரவிட்டனர். ஆனால் சூதாமி மறுத்துவிட்டார். இதன் விளைவாக, பைசாந்திய பேரரசர் இவரை சிறையில் அடைத்து சிலுவையில் அறைய உத்தரவிட்டார். இதற்கு பதிலளிக்கும் விதமாக மதீனாவில் உள்ள முஸ்லீம் அரசு, மானைக் கைப்பற்ற உசாமா இப்னு சயீத் தலைமையிலான இராணுவத்தை அனுப்பியது. <sup data-ve-ignore="true">&#x5B; *<span title="This claim needs references to reliable sources. (February 2012)">மேற்கோள் தேவை</span>* &#x5D;</sup>
# மான் நகரம், ஜோர்தான்

## காலநிலை

மான் குளிர் பாலைவன காலநிலையைக் கொண்டுள்ளது (கோப்பன் காலநிலை வகைப்பாடு). வெப்பமான கோடைகாலமும், அதிக உயரம் (1000 மீட்டருக்கு மேல்) காரணமாக லேசான குளிர் குளிர்காலமும் கொண்டது.ஆண்டுக்கு சராசரியாக 44 மி.மீ மழைப்பொழிவு என்பதே மிகவும் அரிதானது.
# மான் நகரம், ஜோர்தான்

## புள்ளி விவரங்கள்

1845 ஆம் ஆண்டில் மான் அல்-ஹிஜாசியாவில் 200 வீடுகளும், மான் அல்-ஷாமியா 20 குடும்பங்களும் இருந்தன. 1912 ஆம் ஆண்டில் கார்ல் பேடெக்கர் அதன் மக்கள் தொகை 3,000 ஆக இருக்கும் என்று மதிப்பிட்டார், அதே எண்ணிக்கை 1932 இல் *கையேடு ப்ளூ என்பவரின்* கணக்கெடுப்பில் பதிவு செய்யப்பட்டது. 1956 வாக்கில் மானின் மக்கள் தொகை 4,500 ஐ எட்டியது, 1973 இல் இது 9,500 ஆக இருந்தது. 1961 ஆம் ஆண்டில், மான் மக்கள் தொகை 6,643 என்ற அளவில் இருந்தது. மானில் இப்போது 75000 என்ற மக்கள் தொகை கொண்ட 5 பெரிய பழங்குடியினர் உள்ளனர்.
# மான் நகரம், ஜோர்தான்

## பொருளாதாரம்

குறைக்கப்பட்ட வருமான வரிகளைக் கொண்ட ஒரு சிறப்பு பொருளாதார மண்டலம் என்ற அபிவிருத்தி பகுதி இங்குள்ளது. ஏற்றுமதியிலிருந்து கிடைக்கும் வருமானத்தின் வரி உட்பட வேறு எந்த வரிகளும் விதிபதில்லை ஒழுங்குபடுத்தப்பட்ட ஒழுங்குமுறை நடைமுறைகள் உள்ளன. இங்கு தொழில்துறை பூங்காவின் கட்டுமானம் ஒன்று 2008 இல் தொடங்கப்பட்டுள்ளது. அது 2030 இல் முடிக்கப்பட உள்ளது.. சம்சு மான் சூரிய மின் நிலையம் இங்கு அமைந்துள்ளது.
# தசுனீம் கலில்

**தஸ்னீம் கலீல்** (Tasneem Khalil) ஒரு நாடுகடத்தப்பட்ட வங்காளதேச பத்திரிகையாளர் ஆவார்.இவர் முன்பு *தி டெய்லி ஸ்டார் நிறுவனத்தில்* பணிபுரிந்தார். சி.என்.என் நிறுவனத்தில் இவர் பணிபுரிந்தார். *மேலும் இவர்* மனித உரிமைகள் கண்காணிப்பகத்தின் ஆலோசகராகவும் இருந்தார். 2006-2008 வங்காளதேச அவசரகாலத்தின் போது, இவர் 11 மே 2007 அன்று பங்களாதேஷின் உளவுத்துறையின் காவலில் இருந்தபோது சித்திரவதை செய்யப்பட்டார். கலீல் தற்போது ஒரேப்ரோ, ஸ்வீடனில் வசித்து வருகிறார். இவர் மனித உரிமைகள் தொடர்பான நிகழ்வுகளைப் பற்றி செய்தி வெளியிடும் ஒரு ஊடகமான இண்டிபெண்டட்ன்ட் வேர்ல்ட் ரிப்போர்ட் எனும் செய்தி ஊடகத்தில் இவர் பதிப்பாசிரியராகப் பனிபுரிந்து வருகிறார்.
# தசுனீம் கலில்

## ஆரம்பகால வரலாறு

தஸ்னீம் கலீல் 1981 ஆம் ஆண்டில் வங்காளதேசத்தில் பிறந்தார். டாக்காவில் இருந்தபோது, கலீல் நார்த் சவுத் பல்கலைக்கழகத்தில் ஆங்கில மொழியியல் பிரிவில் பாடம் பயின்றார். வங்காளதேசத்தில் சிறைவாசம் அனுபவித்த பின்னர், இவர் ஒரு மாதம் தலைமறைவாகிவிட்டார். பின்னர் ஜூன் 6, 2007 அன்று ஒரு வங்காளதேச விமான நிலையம் வழியாக வேறு ஒரு நாட்டிற்குத் தப்பிக்க முடிந்தது. அங்கிருந்து இவர் தனது குடும்பத்தினருடன் நாடுகடத்தப்பட்டு, சுவீடனில் தஞ்சம் புகுந்தார். ஜூன் 2007 இல் சுவீடன் அரசு அவருக்கு அங்கு தங்கிக் கொள்ள அனுமதி வழங்கியது. இவர் மலமோ பல்கலைக்கழகத்தில் மனித உரிமைகள் பற்றி கல்வி கற்றார். மேலும் சுயமாக ஓர் இதழினைத் துவங்கினார். இவர் கலீல் ஷர்மின் அப்சனா சுச்சி என்பவரைத் திருமணம் செய்து கொண்டார். இந்தத் தம்பதியருக்கு தியாஷ் எனும் ஒரு மகன் உள்ளார்.
# தசுனீம் கலில்

## பத்திரிகை வாழ்க்கை

தஸ்னீம் கலீல் 2000-2007 வரை *தி டெய்லி ஸ்டார்* பத்திரிகையின் தலையங்க உதவியாளராக இருந்தார். இந்த நேரத்தில் இவர் *ஃபோரம்* *எனும் ஒரு* மாத இதழுக்கும் கட்டுரைகளை எழுதினார். பின்னர் இவர் சி.என்.என் நிறுவனத்திற்காக பணிபுரிந்தார். 2006 ஆம் ஆண்டில் இவர் மனித உரிமைகள் கண்காணிப்பகத்தின் ஆலோசகராகவும் ஆனார். மனித உரிமைகள் பிரச்சினைகள் மற்றும் மீறல்கள் குறித்து தனது வலைப்பதிவில் கட்டுரைகளை வெளியிடுவதில் இவர் தீவிரமாக இருந்தார். இதனால் இவர் பலமுறை சிக்கல்களைச் சந்தித்தார்.  
வங்காளதேசத்தில் சிறைவாசம் அனுபவித்து சுவீடனுக்கு தப்பிச் சென்றபின், கலீல் இண்டிபெண்டட்ன்ட் வேர்ல்ட் ரிப்போர்ட் *என்பதனைத் துவங்கினார். அதன்* வெளியீட்டாளரும் ஆசிரியருமாக இவர் அங்கு பணிபுரிந்தார்.
# தசுனீம் கலில்

## பத்திரிகை வாழ்க்கை

### எதிர்வினைகள்

தஸ்னீம் கலீல் தடுப்புக்காவலுக்குப் பிறகு, அவரது மனைவி அவசர காலங்களில் அழைக்கவும் அறிவிக்கவும் தனது கணவரால் ஏற்கனவே கூறப்பட்ட நபர்களின் பட்டியலைத் தொடர்பு கொண்டார். இவர் பணியாற்றிய நிறுவனங்கள் மற்றும் பதிவரின் வலையமைப்பின் உதவியுடன் இவர் சிறைப்பிடிக்கப்பட்டதை பரவலாக மற்றவர்களுக்கு அறியப்படுத்தினார். இதன் மூலம் பரவலாக இவர் கைது செய்யப்பட்ட செய்தி சர்வதேச அளவில் தெரிய வந்தது. மேலும் பலர் அரசாங்கத்திடம் இவரை விடுதலை செய்யுமாறு அறிவுறுத்தினர்.
# சாகிப் நகரம், ஜோர்தான்

**சாகிப்** (Sakib) என்பது ஜோர்டானின் வடமேற்கில் உள்ள ஒரு நகரமாகும். இது நிர்வாக ரீதியாக செராசு மாகாணத்தின் ஒரு பகுதியாக இருக்கிறது. 2015 மக்கள் தொகை கணக்கெடுப்பின்படி இதன் மக்கள் தொகை 11,586 பேர் என பதிவாகியுள்ளது. இந்த நகரம் செராசு நகருக்கு மேற்கே சுமார் 9.7 கி.மீ தூரமும் மற்றும் அம்மான் நகர மையத்திலிருந்து 55 கி.மீ தொலைவிலும் அமைந்துள்ளது.
# சாகிப் நகரம், ஜோர்தான்

## சொற்பிறப்பு

சிலுவைப் போரின் போது சாகிப் "சீசிப்" என்று அழைக்கப்பட்டது. அரபு இடப் பெயர் ஆய்வின்படி இதற்கு "பாயும் நீர்" என்று பொருள் படும்.
# சாகிப் நகரம், ஜோர்தான்

## வரலாறு

*திரேபெட்டம் ஆலிவ்* அச்சகங்கள், பண்டைய நீர்வழிகள் போன்ற தொல்பொருள் எச்சங்கள் உரோமானிய காலத்தில் இந்தப்பகுதியில் குடியேற்றம் இருந்துள்ளதைக் குறிப்பிடுகின்றன. 2008 ஆம் ஆண்டில், தொல்பொருள் ஆராய்ச்சியாளர்கள் பைசாந்தியன் காலத்திற்கு முந்தைய கல்லறையைக் கண்டறிந்துள்ளனர். மேலும் இது ஒரு குறிப்பிடத்தக்க வரலாற்று மதிப்பைக் கொண்டதாகக் கருதப்படுகிறது.
# சாகிப் நகரம், ஜோர்தான்

## வரலாறு

### ஆரம்பகால இஸ்லாமிய சகாப்தம்

உமையாத் பேரரசின் காலத்தில், நகரத்தின் தென்மேற்கு பகுதியில் ஒரு குக்கிராமமும் மசூதியும் கட்டப்பட்டன.
# சாகிப் நகரம், ஜோர்தான்

## வரலாறு

### சிலுவைப்போர் ஆட்சி

இந்நகரம் (சீசிப்) 1100 இல் சிலுவைப்போரில் கையகப்படுத்தப்பட்டது. பின்னர், இது செல்யூக் பேரரசுடன் எருசலேம் இராச்சியத்தின் கிழக்கு எல்லையாக மாறியது. 1120 ஆம் ஆண்டில், தமாசுகசின் அட்டபெக், சாகிர் அத்-தின் தோக்தெக்கின் சொராசில் நாற்பது பேரைக் கொண்ட ஒரு படைப்பிரிவு நிறுத்தப்பட்டு, ஆர்த்தெமிஸ் கோவிலை ஒரு கோட்டையாக மாற்றியது. இதை 1121 இல் எருசலேம் மன்னர் இரண்டாம் பால்த்வின் இதைக் கைப்பற்றி இடிக்க உத்தரவிட்டார்.
# சாகிப் நகரம், ஜோர்தான்

## நிலவியல்

நகரம் கிழக்குக் கரை பீடபூமியில் அமைந்துள்ளது. முதலில், இந்த நகரம் மலைகளில் கட்டப்பட்டது. இதன் நிலப்பரப்பு அதன் மலைகளால் வகைப்படுத்தப்படுகிறது. மேலும் இப்பகுதியின் உயரம் 900 முதல் 1,200 மீ வரை இருக்கும். கிழக்கே செராசு அமைந்துள்ளது. வடக்கே இர்பிட் ஓயோ, தென்கிழக்கில் சர்கா மற்றும் தலைநகர் அம்மான் இந்நகரத்தின் தெற்கே உள்ளது.
# சாகிப் நகரம், ஜோர்தான்

## நிலவியல்

### காலநிலை

இந்நகரத்தில் மத்திய தரைக்கடல் காலநிலை உள்ளது. குளிர்ந்த குளிர்காலத்தையும், வெப்பமான கோடையையும் கொண்டுள்ளது. சராசரி ஆண்டு மழையளவு வருடத்திற்கு சுமார் 422 மிமீ ஆகும்.(16.6 &nbsp; அங்குலங்கள்). இதன் சராசரி ஆண்டு வெப்பநிலை 23.5 &nbsp; °C ஆகும் (74.3 &nbsp; °F). பகலிலும், இரவிலும் வெப்பம் 13 &nbsp; °C (55.4 &nbsp; °F) வரை இருக்கும். வருடத்திற்கு ஒன்று அல்லது இரண்டு முறை பனி சூழும்.
# சாகிப் நகரம், ஜோர்தான்

## நிலவியல்

### விலங்குகள் மற்றும் தாவரங்கள்

இப்பகுதியில் உள்ள முழு வன இருப்பு 60 கிமீ .பரப்பளவில் பரவியுள்ளது இந்தகாட்டில் காட்டுப்பன்றி, குள்ளநரி, சிவப்பு நரி, பாரசீக அணில் மற்றும் முள்ளம்பன்றி உள்ளிட்ட பல உள்ளூர் பாலூட்டிகளுள் உள்ளன. இந்த காடு ஒரு குறிப்பிடத்தக்க பறவைகளான யூரேசிய கொண்டலாத்தி, காகம், தேன்-உண்ணி, பட்டாணிக்குருவி, கோல்ட் பிஞ்ச், இராப்பாடி மற்றும் ரோலர் ஆகிய பல பறவையினங்கள் இங்கு வசிக்கின்றன..  
மரங்களில் ஓக், அலெப்போ பைன், கிரேக்க ஸ்ட்ராபெரி மரம், தபோர் ஓக் (தேசிய மரம்), மத்திய தரைக்கடல் சைப்ரஸ், கரோப், தெரெபிந்த் மற்றும் தேவதாரு ஆகியவை இப்பகுதியில் காணப்படும் மிகவும் பொதுவான தாவரங்கள் ஆகும். தரை தாவரங்களில் விண்ட்ப்ளவர், பிளாக் ஐரிசு (தேசிய மலர்), ஆக்சி டெய்சி, ஆர்க்கிட்ஸ், தீவனப்புல், ராக்ட்-ராபின், தேஜெட்ஸ், சைக்லேமன் மற்றும் துலிப் போன்ற பல வகையான இனங்கள் உள்ளன.
# சாகிப் நகரம், ஜோர்தான்

## வருமானம் மற்றும் பொருளாதாரம்

நகர மக்கள் பெரும்பாலும் அறிவுத் தொழிலாளர்கள் ( மருத்துவர்கள், கல்வியாளர்கள், பொறியாளர்கள், ஆசிரியர்கள், ராணுவ அதிகாரிகள், இராஜதந்திரிகள், வங்கியாளர்கள் போன்றவை). வர்த்தகம் மற்றும் சுற்றுலா ஆகியவை நகரத்தின் பொருளாதாரத்தில் அம்சங்களாகும்.
# சாகிப் நகரம், ஜோர்தான்

## கலாச்சார நிகழ்வுகள் மற்றும் திருவிழாக்கள்

சாகிப் பல வெற்றிகரமான வருடாந்திர கலாச்சார நிகழ்வுகளை நடத்துகிறது. கூடுதலாக, *சாகிப் சர்வதேச கலாச்சாரம் மற்றும் கலை விழா* என்பது நகரத்தில் ஆண்டுதோறும் நடைபெறும் விழாவாகும். பல ஜோர்தானிய / வெளிநாட்டு கவிஞர்கள் மற்றும் உருவாக்கும் கலைஞர்கள் பங்கேற்கின்றனர். இந்த விழாவில் கவிதை, இலக்கியம் மற்றும் விஞ்ஞான அமர்வுகள், அத்துடன் பிளீன் காற்று ஓவியம் ஆகியவை இடம்பெற்றுள்ளன .
# எம். அருனுர் ரசீத்

**எம். அருனூர் ரஷீத்** (*M. Harunur Rashid*, 28 திசம்பர் 28, 1939 – 26 நவம்பர் 2024) ஆங்கில இலக்கியத்தின் சிறந்த ஆசிரியர்களுள் ஒருவர் ஆவார். மேலும் குறிப்பிடத்தகுந்த கல்வி நிர்வாகிகளுள் ஒருவராகவும் நவீன கவிதை மற்றும் உரைநடை ஆசிரியர் மற்றும் மொழிபெயர்ப்பாளராகவும் இவர் அறியப்பட்டவர். வங்களதேசத்தில், சூபித்துவம் மற்றும் சூஃபி இலக்கியங்களின் எழுத்தாளர் மற்றும் சமூக, அரசியல், கலாச்சார மற்றும் இலக்கிய நூல்களின் திறனாய்வாளராகவும் விளங்கியவர்.
# எம். அருனுர் ரசீத்

## ஆரம்பகால வாழ்க்கை மற்றும் கல்வி

ரஷீத் டிசம்பர் 28, 1939 இல் பிரித்தானிய இந்தியாவில் அசாமின் டின்சுகியாவில் பிறந்தார். இரண்டாம் உலகப் போருக்கு முன்னதாக, அவரது தந்தை மறைந்த ரஹிமுதீன் அகமது, அஸ்ஸாம் மாநில ரயில்வே ஊழியராகப் பணிபுரிந்தார். பணிமாற்றம் காரணமாக இவர் சிட்டகாங்கிற்கு மாற்றப்பட்டார். இவர் தனது குழந்தைப் பருவத்தை பஹர்தலி மற்றும் சிட்டகாங் மலைகளின் அருகில் அதிக நேரம் செலவிட்டார். ஜப்பானியர்கள் சிட்டகாங்கில் குண்டுவீச்சு நடத்தியபோது, அவரது தந்தை இவர்களை பிரம்மன்பேரியாவின் நபினகரில் உள்ள தனது கிராமத்திற்கு அனுப்பினார். மெராட்டலியில் உள்ள அவரது வீடு டைட்டாஸ் நதியின் அருகில் இருக்கிறது. இவரது ஆரம்பக் கல்வியினை அவரது தாயார் சலேமா கட்டூனுட் கற்றுத் தந்தார். ஏனெனில் அந்த கிராமத்தில் ஒரே கல்வியறிவு பெற்ற பெண்மணி அவரின் தாய் மட்டுமே ஆவார்.  
அவரது குடும்பம் பஹர்தலிக்கு குடிபெயர்ந்தது. இவர் 1947 ஆம் ஆண்டில் பஹர்தலி ரயில்வே உயர்நிலைப் பள்ளியில் படித்தார். இவரின் தந்தைக்கு பணிமாறுதல் கிடைத்ததால் அடுத்த ஆண்டு இவர்களின் குடும்பம் சிட்டகாங்கிற்கு குடிபெயர்ந்தது. இவரின் தந்தை இவரை சிட்டகாங் கல்லூரி பள்ளியில் சேர்த்தார் . அந்தப் பள்ளியில் இவர் ஒன்பதாம் வகுப்பு வரை படித்தார். பின் இவரது தந்தை பணி ஓய்வு பெற்றதனைத் தொடர்ந்து பிரம்மன்பரியா நகரத்திற்கு சென்றார். இவர் 1955 ஆம் ஆண்டில் இவர் அன்னடா மாடல் உயர்நிலைப் பள்ளியில் மெட்ரிகுலேஷன் தேர்வில் தேர்ச்சி பெற்றார். பின்பு பிரம்மன்பரியா கல்லூரியில் சேர்ந்தார், மேலும் டாக்கா பல்கலைக்கழகத்தில் இடைநிலை கலை தேர்வில் 1957 ஆம் ஆண்டில் தேர்ச்சி பெற்றார்.  
டாக்கா பல்கலைக்கழகத்தில் 1960 ஆம் ஆண்டில் இளங்கலைப் பட்டத்தினையும் 1961 ஆம் ஆண்டில் முதுகலைப் பட்டத்தினையும் பெற்றார். பின்பு இவர் இங்கிலாந்தில்உள்ள கேம்பிரிட்ஜ் பல்கலைக்கழகத்திற்கு ( ஃபிட்ஸ்வில்லியம் கல்லூரி ) சென்று 1966 ஆம் ஆண்டு மேதகமை இளங்கலைப் பட்டத்தினையும் 1970 ஆம் ஆண்டில் முதுகலைப் பட்டத்தினையும் பெற்றார். 1970 ஆம் ஆண்டுகளில் இவர் ஹவாயில் உள்ள ஈஸ்ட் வெஸ்ட் மையத்திற்குச் சென்று ஈ எஸ் ஓ எல் பயிற்சியினை மேற்கொண்டார். அங்கு பயிற்சியில் இருந்தபோது அந்த மாநிலத்தில் உள்ள முக்கியமான மொழிப் பாடசாலைகளை பார்க்கும் வாய்ப்பினைப் பெற்றார்.
# எம். அருனுர் ரசீத்

## தனிப்பட்ட வாழ்க்கை

ரஷீத் தனது உறவினர் முர்ஷிதா பேகத்தை 24 ஆம் வயதில் திருமணம் செய்து கொண்டார். அவைந்தத் தம்பதியினருக்கு இரண்டு மகன்களும் ஒரு மகளும் இருந்தனர். முர்ஷிதா புற்றுநோயால் 1985 ஆம் ஆண்டில் இறந்தார். இவர் 1986 ஆம் ஆண்டில் ஷிரீன் யாஸ்மின் கான் என்பவரை திருமணம் செய்தார். இந்தத் தம்பதிக்கு குழந்தைகள் இல்லை.  
ரசீத் புற்றுநோய் காரணமாக 2024 நவம்பர் 26 இல் தனது 84-ஆவது அகவையில் டாக்காவில் காலமானார்.
# போயாங் ஏரி

}}  
**போயாங் ஏரி** (Lake Poyang, , கான்: Po-yong U), சீனாவின் ஜியாங்சி மாகாணத்தில் அமைந்துள்ள மிகப்பெரிய நன்னீர் ஏரியாகும். இந்த ஏரி யாங்சி ஆற்றுடன் கால்வாய் மூலம் இணைக்கப்பட்டுள்ள கான், சின் மற்றும் சியூ ஆறுகளிலிருந்து நீரைப்பெறுகின்றது.  
போயாங் ஏரியின் பரப்பளவு ஈரமான மற்றும் வறண்ட காலங்களுக்கிடையில் பெருமளவில் மாறுபடுகிறது, ஆனால் அண்மைய ஆண்டுகளில் ஏரியின் அளவு ஒட்டுமொத்தமாக குறைந்து வருகிறது. ஒரு இயல்பான ஆண்டில் ஏரி சராசரியாக 3,500 சதுர கிலோமீட்டர் (1,400 சதுர மைல்) பரப்பளவைக் கொண்டுள்ளது. 2012 ஆம் ஆண்டின் முற்பகுதியில், வறட்சி, மணல் அள்ளுதல் மற்றும் மூன்று ஆழ்பள்ளத்தாக்கு அணையில் தண்ணீரை சேமிக்கும் நடைமுறை போன்ற காரணங்களால் ஏரியின் பரப்பளவு சுமார் 200 சதுர கிலோமீட்டர் (77 சதுர மைல்) என்ற குறைவான அளவை எட்டியது. இந்த ஏரி ஐநூறாயிரம் புலம்பெயர் பறவைகளின் வாழ்விடமாகவும் பறவை நோக்கல் மற்றும் வளர்த்தலுக்கு மிகவும் ஏற்ற இடமாகவும் விளங்குகின்றது  
குளிர்காலத்தில், இந்த ஏரி பல புலம்பெயர்ந்த சைபீரியக் கொக்குகளின் இருப்பிடமாகத் திகழ்கின்றது, அக்கொக்குகளில் 90% வரை குளிர்காலத்தை அங்கேயே கழிக்கின்றன.
# போயாங் ஏரி

## உருவாக்கம்

வரலாற்றில் போயாங் ஏரி, பெங்லி ஏரி (彭蠡澤) என்றும் அழைக்கப்பட்டுவந்துள்ளது, எனினும் அவை இரண்டும் ஒன்றல்ல. ஹான் அரசமரபிற்கு முன்னர், யாங்சி ஆறு இக்காலத்தில் லோங்கான் என்றழைக்கப்படும் ஏரியின் வழியாக இப்போதிருக்கும் பாதையை விட மிகவும் வடக்குப்புறமானப் பாதையைப் பின்பற்றியது, அதே நேரத்தில் பெங்லி சதுப்புநிலம் கான் ஆற்றின் கீழ்ப்பகுதிகளில் அமைந்திருந்தது. இப்போது போயாங் ஏரியாக இருக்கும் பகுதி, கான் ஆற்றின் அருகே ஒரு சமவெளியாக இருந்தது. கி.பி 400 இல், யாங்சி ஆறு அதன் முந்தைய பாதையை மாற்றிக் கொண்டு தென்புறப்பாதைக்குத் திரும்பியது, இதனால் கான் ஆறு பின்னோக்கித் தள்ளப்பட்டு போயாங் ஏரியை உருவாக்கியது. கான் ஆற்றின் பின்னோக்கிய தேக்கல், போயாங் மற்றும் ஹைஹூன் மாவட்டங்களை மூழ்கடித்து, அங்கிருந்த மக்களை இக்காலத்தில் யோங்சியூ என்றழைக்கப்படும் மாவட்டத்தின் ஊச்செங் நகரியத்திற்கு பெருமளவில் இடம்பெயரச்செய்தது. இவ்வாறு ஊச்செங் நகரம், ஜியாங்சி மாகாணத்தின் மிகப் பெரிய பழங்கால நகரங்களில் ஒன்றாக ஆனது. இந்த இடம்பெயர்வு "ஹைஹூன் மாவட்டத்தை மூழ்கச்செய்து ஊச்செங் நகரியத்தை உயரச்செய்தல்" (சீன: 淹了海昏縣，出了吳城鎮) என்ற சொற்றொடர் உருவாகக் காரணமானது.  
டாங் அரசமரபின் போது போயாங் ஏரி அதன் மிகப்பெரிய அளவான 6,000 சதுர கிலோமீட்டர்களை (2,300 சதுர மைல்) எட்டியது.
# போயாங் ஏரி

## சுற்றுச்சூழல் பிரச்சனைகள்

### வனவிலங்குகளின் இழப்பு

2002 முதல் இந்த ஏரியில் மீன்பிடிக்கத் தடை உள்ளது. 2007 ஆம் ஆண்டில், இந்த ஏரியையும், டோங்டிங் ஏரி போன்ற அருகிலிருக்கும் நீர்நிலைகளையும் தாயகமாகக் கொண்ட, உள்நாட்டில் ஜியாங்சு ("ஆற்றுப்பன்றி") என அழைக்கப்படும் சீனாவின் துடுப்பற்ற கடற்பன்றி, பைஜீ எனப்படும் யாங்சி ஆற்று டால்பின்களைப் போல அழிந்துபோகக்கூடும் என்று அஞ்சப்பட்டது. எஞ்சியிருந்த சுமார் 1,400 கடற்பன்றிகளைக் காப்பாற்ற நடவடிக்கை எடுக்க அழைப்பு விடுக்கப்பட்டது. அவற்றில் யாங்சி ஆற்றில் 700 முதல் 900 வரையும் எஞ்சியுள்ள சுமார் 500 போயாங் மற்றும் டோங்டிங் ஏரிகளிலும் இருந்தன. 2007 ஆண்டின் கடற்பன்றிகளின் எண்ணிக்கை 1997 ஆண்டளவின் பாதிக்கும் குறைவாக இருந்தது, மேலும் கடற்பன்றிகளின் தொகை ஆண்டுக்கு 7.3 சதவீத வீதத்தில் குறைந்து வருகிறது.  
கடந்த சில ஆண்டுகளாக மணல் அகழ்வு உள்ளூர் பொருளாதார வளர்ச்சிக்கு முக்கிய காரணியாக மாறியுள்ளது, இது போயாங் ஏரியின் எல்லையில் அமைந்துள்ள பகுதியின் வருவாய்க்கான முக்கிய ஆதாரமாகும். அதே நேரத்தில், அதிக அடர்த்தி கொண்ட மணல் அகழ்வுத் திட்டங்கள் உள்ளூர் வனவிலங்குகளின் இறப்பிற்கு முக்கிய காரணமாக இருந்துவருகின்றன. மணல் அகழ்வு ஏரியின் நீரை கலங்கச்செய்கிறது, இதனால் கடற்பன்றிகளால் முன்புபோல் வெகுதூரம் பார்க்க முடிவதில்லை, எனவே தடைகளைத் தவிர்ப்பதற்கும், உணவைத் தேடுவதற்கும் அவை மிகவும் மேம்பட்ட ஒலியலை அமைப்புகளைச் சார்ந்திருக்க வேண்டியுள்ளது. பெரிய கப்பல்கள் இந்தஏரிக்கு ஒரு நிமிடத்திற்கு இரண்டு என்ற விகிதத்தில் நுழைந்து வெளியேறுகின்றன, இத்தகைய அதீதக்கப்பல் அடர்த்தியால் கடற்பன்றிகள் தங்கள் உணவு இருக்குமிடத்தை கேட்டறிவதில் தடங்கலுற்று இருக்கின்றன, மேலும் ஒரு கரையிலிருந்து மற்றொரு கரைக்கு சுதந்திரமாக அவற்றால் நீந்தவும் முடிவதில்லை.  
ஜியாங்சி அரசால் முன்மொழியப்பட்ட போயாங் ஏரி அணை கட்டுமானம் மீதமுள்ள கடற்பன்றிகளுக்கும் பேரழிவான விளைவுகளை ஏற்படுத்தும் என்று எதிர்பார்க்கப்படுகிறது.
# போயாங் ஏரி

## சுற்றுச்சூழல் பிரச்சனைகள்

### ஏரிப்பரப்புச் சுருக்கம்

யாங்சி ஆற்றில் மேற்புறம் கட்டப்பட்டுள்ள மூன்று ஆழ்பள்ளத்தாக்கு அணையால், போயாங் ஏரி ஆண்டின் சில பகுதிகளில் சுருங்கி வறண்டு போகும்.  
2016 ஆம் ஆண்டில், ஏரி கிட்டத்தட்ட முற்றிலும் வறண்டு போனது. பொதுவாக 3,500 சதுர கிலோமீட்டர் பரப்பளவில் மூழ்கியிருக்கும் இந்த ஏரிப்பகுதி, அக்டோபரில் 200 சதுர கிலோமீட்டர் நிலம் மட்டுமே நீருக்கடியில் மூழ்கியிருந்தது, குளிர்காலப் பயன்பாட்டிற்கென மூன்று ஆழ்பள்ளத்தாக்கு அணையில் தேக்கப்படும் நீரும், அந்த வேளையில் ஏற்பட்ட வறட்சியும் இந்த ஏரி சுருங்கியதற்கான காரணமெனச் சுட்டப்பட்டது.
# போயாங் ஏரி

## வரலாற்றில்

1363 ஆம் ஆண்டில், மிங் அரசமரபு உருவாக வழிவகுத்த போயாங் ஏரிப் போர் இங்கு நடைபெற்றது, இது வரலாற்றில் மிகப்பெரிய கடற்படைப் போர் என்று கூறப்படுகிறது.  
இந்த ஏரி *சீனாவின் பெர்முடா முக்கோணம்* என்றும் விவரிக்கப்பட்டுகின்றது. இதில் பயணம் செய்யும்போது பல கப்பல்கள் மறைந்து போயுள்ளன. ஏப்ரல் 16, 1945 இல், இருநூறு மாலுமிகளுடன் ஜப்பானிய ஆளுகையின் கீழிருந்த சீனப்பகுதியிலிருந்து கொள்ளையடிக்கப்பட்ட பொருட்களுடன் பயணித்த ஜப்பானியப் பேரரசின் கடற்படைக் கப்பல் எந்தவொரு தடயமும் இல்லாமல் மறைந்தது.
# அசாதுசமான் நூர்

**அசாதுசமான் நூர்** **(Asaduzzaman Noor**) என்பவர் ஒரு வங்காளதேச நடிகர், அரசியல்வாதி மற்றும் ஆர்வலர் ஆவார். இவர் அக்டோபர் 31, 1946ம் ஆண்டில் பிறந்தவர். 2001 முதல் நீல்பமரி -2 தொகுதியில் இருந்து ஜாதியா சங்கத் உறுப்பினராக இருந்து வருகிறார். மேலும், இவர் 2014ம் ஆண்டு முதல் 2019ம் ஆண்டு வரையிலான காலத்தில் கலாச்சார விவகார அமைச்சராக பணியாற்றியுள்ளார்.  
நூர் நாடகம், திரைப்படம் மற்றும் தொலைக்காட்சி தயாரிப்புகளில் நடிகராக பணியாற்றினார். *கோத்தாவ் கியூ நீ* என்ற தொலைக்காட்சி தொடரில் பேக்கர் பாய் என்ற கதா பாத்திரத்தில் நடித்ததின் மூலமாக மக்களிடையே மிகவும் பிரபலமானவராக உள்ளார். *அயோமாய்*, *போஹுப்ரிஹி* மற்றும் *ஈ ஷோப் தின்* *ரத்ரி* *ஆகியவை* இவரது மற்ற குறிப்பிடத்தக்க தொலைக்காட்சி தொடர்கள் ஆகும். அவரது குறிப்பிடத்தக்க திரைப்படங்கள் *ஷொன்கோனில் கரகர்* (1992) மற்றும் *அகுனர் போரோஷ்மோனி* (1994) போன்றவை ஆகும்.  
2018 இல், வங்காளதேச அரசு வங்காளதேசத்தின் மிக உயரிய சிவிலியன் மாநில விருதான சுதந்திர தின விருதினை அசாதுசமான் நூருக்கு வழங்கி கௌரவித்தது.
# அசாதுசமான் நூர்

## ஆரம்பகால வாழ்க்கை

நூர் 1946 இல் மேற்கு வங்காளத்தின் ஜல்பைகுரியில் (தற்போது இந்தியாவில் உள்ளது) பிறந்தார். இவரது குடும்பம் 1948 இல் கிழக்கு வங்காளத்தின் நில்பமரி மாவட்டத்திற்கு குடிபெயர்ந்தது. இவரது பெற்றோர் இருவரும் பள்ளி ஆசிரியர்களாக பணியாற்றினர். இவர், நீல்பமரி கல்லூரி, கார்மைக்கேல் கல்லூரி மற்றும் டாக்கா பல்கலைக்கழகத்தில் படித்தார் .
# அசாதுசமான் நூர்

## தொழில்

### நடிகர்

நூரின் நடிப்பு வாழ்க்கை நாடக அரங்கில் தொடங்கியது. 1973 இல், அவர் "நாகோரிக்" என்ற நாடகக் குழுவில் சேர்ந்தார். அந்த நேரத்தில் "சித்ராலி" என்ற பத்திரிகையின் வரவேற்பாளராக இருந்த அவர், அந்த நேரத்தில் முக்கிய நடிகர்களின் நேர்காணலை எடுக்கச் சென்றார். அங்கு அவர் நாகோரிக் நடிகரான அலி ஜாகரைச் சந்தித்தார். அலி ஜாகர், அவரை தனது புதிய நாடகத்தின் ஒத்திகையைப் பார்க்கச் சொன்னார். பின்னர், நூர் அந்தக் குழுவில் சேர்ந்தார். முதலில், அவர் மேடைக்கு பின்னால் ஒரு உதவியாளராக, வசனங்களைச் சொல்லும் பணியில் பணியாற்றினார். ஒரு கட்டத்தில் ரஷீத் ஹைதர் எழுதிய "டாய்லோ ஷான்கோட்" நாடகத்தின் ஒத்திகை நடந்து கொண்டிருந்தது, நாடகத்தை மேடையேற்ற இன்னும் இரண்டு நாட்கள் மட்டுமே மீதமுள்ள நிலையில், அந்த நாடகத்தின் முன்னணி நடிகர் அபுல் ஹயாத் காயமடைந்தார். நூர் ஒரு உதவியாளராக, தனது பாத்திரத்தின் அனைத்து வரிகளையும் கற்றுக்கொண்டதால், ஜாகர் நூரை பங்கேற்று நடிக்கச் சொன்னார். மற்ற நடிகர்களின் தூண்டுதலைத் தொடர்ந்து நூர் இந்த பாத்திரத்தை ஏற்று நடித்தார். இதனால் நூர், ஒரு நடிகராக தனது வாழ்க்கையைத் தொடங்கினார். நூரின் முதல் தொலைக்காட்சி நாடகம் "ரங்-எர் பானுஷ்" ஆகும். இது, 1974 இல் அப்துல்லா அல் மாமுன் இயக்கியது.  
நூர் பங்களாதேஷ் தொலைக்காட்சி நாடகக் கலைஞராக தனது ஆரம்ப நாட்களில் நடித்தார். பின்னர் பல தொலைக்காட்சி நிகழ்ச்சிகளிலும் திரைப்படங்களிலும் நடித்தார்.  
2018 இல், நூர் தனது நீண்ட கால நடிப்பு தோழரான ஜாகீருடன், ஒரு பெங்காலி தழுவல் நாடகத்தில் நடித்தார். இந்த நாடகம், பெர்டோல்ட் பிரெக்ட்டின் தி லைஃப் ஆஃப் கலிலியோ என்பதாகும். இது, 17ம் நூற்றாண்டைச் சேர்ந்த பல்துறை வல்லுநர் கலிலியோ கலிலி<nowiki/>யைப் பற்றி எடுக்கப்பட்ட நாடகமாகும். கலிலியோவின் பாத்திரத்தை ஜாகர் ஏற்று நடித்தார். இதில், நூர் பல துணை வேடங்களில் நடித்தார். இந்த நாடகம் டாக்காவின் பெய்லி சாலையில் குறைந்த எண்ணிக்கையிலான அரங்கில் ஓடியது.